גוון סטפאני

גוון רנה סטפאני (באנגלית: Gwen Renée Stefani; נולדה ב-3 באוקטובר 1969) היא זמרת רוק ופופ אמריקאית. סולנית להקת נו דאוט (No Doubt), שניגנה בסגנון הסקא פאנק ורוק אלטרנטיבי.

ביוגרפיה

נעוריה ותחילת דרכה
סטפאני נולדה בפולרטון, קליפורניה שבארצות הברית, למשפחה קתולית. אביה ממוצא איטלקי ואמה ממוצא אירי. גדלה בעיר אנהיים, קליפורניה. בזמן לימודיה בתיכון, הקימה ביחד עם אחיה אריק וחבריה טום דומונט, אדריאן יאנג, ג'ון ספנס וטוני קנאל (עמו אף ניהלה מערכת יחסים שנמשכה בין השנים 1989 ו-1997) את להקת נו דאוט. מערכת היחסים בין סטפאני וקנאל היוותה גורם משפיע על חיי הלהקה - מערכת היחסים הייתה כה מורכבת עד שהלהקה כמעט התפרקה כמה פעמים במשך השנים.

1986–2004: נו דאוט 

במשך שנות פעילותה, הוציאה להקת נו דאוט (No Doubt) ארבעה אלבומים. הראשון נשא את שם הלהקה ויצא בשנת 1992. האלבום, שכלל בעיקר אלמנטים מסגנון הסקא-פאנק (בעוד באותה התקופה המוזיקה הפופולרית ביותר הייתה מוזיקת הגראנג': להקות כמו נירוונה, הול וסאונדגארדן) נכשל מסחרית והלהקה הבינה שאלבומה הבא חייב להיות מוצלח על מנת שחברת ההקלטות תחדש את החוזה איתה.

האלבום הבא ("The Beacon Street Collection") שכלל קטעים שהלהקה הקליטה ולא נכנסו לאלבום הראשון היה בעל סגנון פחות עליז ויותר מתאים לרוח התקופה וזכה להצלחה גדולה יותר מהאלבום הראשון.

האלבום השלישי, "Tragic Kingdom" יצא בסוף שנת 1995 והיה מועמד לפרס גראמי בשנת 1997 לאלבום הרוק הטוב ביותר. הסינגל "Don't Speak" (בעברית: "אל תדבר") אותו כתבה סטפאני ושעסק במערכת היחסים בינה ובין קנאל הגיע למקום הראשון במצעד ההשמעות בבריטניה בשנת 1996.

לאחר הצלחתו של האלבום הקודם, הוציאה הלהקה אלבום נוסף "Return of Saturn" בשנת 2000. בשנת 2001 הוציאה הלהקה את האלבום "Rock Steady". האלבום זכה להצלחה ורוב הסינגלים ממנו הפכו ללהיטים. השירים "Hey Baby" ו-"Underneath It All" ששרה סטאפני זכו בפרס גראמי בשנת 2003.

ב-2002 זכה השיר "Let Me Blow Ya Mind" אותו ביצעה הראפרית איב ובו התארחה סטפאני כשיר הראפ של השנה.

2004–2006: Love. Angel. Music. Baby. 

החל משנת 2003 החלה סטפאני לעבוד בחברת האופנה "LAMB" בתור מעצבת אופנה והחלה בקריירת סולו. אלבומה האחרון עם "נו דאוט" היה אלבום אוסף: "The Singles "1992-2003 ובתוכו גם השיר החדש "It's My Life" שהיה ללהיט בארצות הברית.

בשנת 2004 הוציאה סטפאני את אלבום הסולו הראשון שלה Love. Angel. Music. Baby. באלבום נכלל גם השיר "Rich Girl" הלקוח מתוך המחזמר "כנר על הגג". שיר נוסף מהאלבום שזכה להצלחה גדולה הוא השיר "Hollaback Girl",שנכתב בתגובה על תיאורה של סטפאני כ"מעודדת" על ידי קורטני לאב באחד מהראיונות שנערכו איתה. הסינגל הפך לסינגל הראשון שמכר מעל 1,000,000 עותקים בארצות הברית דרך הורדות דיגיטליות והוא נכנס למקום הראשון במצעד הבילבורד.

האלבום נחשב להצלחה ומכר 310,000 עותקים בשבוע הראשון. האלבום דורג במקום החמישי בארצות הברית, במקום השלישי בקנדה ובמקום הראשון באוסטרליה. השיר "Cool" נכתב על חברה לשעבר טוני קאנאל. בשנת 2004 השתתפה גם בסרט "הטייס", בו גילמה את דמותה של ג'ין הארלו.

בשנת 2005 זכתה סטאפני בפרס גראמי בקטגוריית שיר הראפ של השנה.

2006–2008: The Sweet Escape 

בדצמבר 2006 הוציאה סטאפני את אלבום הסולו השני שלה, The Sweet Escape. האלבום הגיע למקום השלישי במצעדים בארצות הברית ולמקום הרביעי בקנדה. מתוך האלבום יצאו שלושה סינגלים ("Wind It Up" "The Sweet Escape" ו-"4 In The Morning") ולשלושתם יצא קליפ. השיר "Wind It Up" הגיע למקום הראשון במצעדים של ניו זילנד. בטקס גראמי היא הייתה מועמדת בחמש קטגוריות: אלבום השנה, ההופעה הטובה, אלבום הפופ הווקלי של השנה, האלבום הנמכר ביותר של השנה ושיר הראפ של השנה.

2008–2013: חזרה לנו דאוט

2014–הווה: אלבום סולו שלישי 

ב-20 באוקטובר 2014 יצא לאור השיר "Baby Don't Lie" כסינגל הראשון של סטפאני מאלבומה השלישי של סטפאני. חודש לאחר מכן, ב-23 בנובמבר, פרסמה סטפאני שיר נוסף מהאלבום בשם "Spark the Fire". האלבום צפוי לצאת לאור בשנת 2015.

חיים אישיים
במהלך סיבוב ההופעות של להקתה נו דאוט בדצמבר 1995, הכירה סטפאני את המוזיקאי הבריטי ממוצא יהודי גאווין רוזדייל מלהקת "בוש" (ואביה הביולוגי של הדוגמנית דייזי לאו). הזוג נישא ב-14 בספטמבר 2002 בקובנט גרדן שבמרכז לונדון וכשבועיים לאחר מכן הוא נישא בלוס אנג'לס. ב-26 במאי 2006, נולד לזוג בן ראשון בשם קינגסטון, וב-21 באוגוסט 2008, נולד בנם השני, זומה. סטאפני ורוזדייל הודיעו על גירושיהם באוגוסט 2015.

החל משנת 2015, החלה לצאת עם זמר הקאנטרי האמריקאי בלייק שלטון. באוקטובר 2020, הזוג, שהכיר בזמן ששניהם היו שופטים בתוכנית המציאות המוזיקלית "The Voice", התארס וביולי 2021 נישאו השניים.

דיסקוגרפיה

אלבומי אולפן 
 2004: 
 2006: The Sweet Escape
 2016: This Is What the Truth Feels Like
 2017: You Make It Feel Like Christmas

מיני אלבומים
 2005: (Love. Angel. Music. Baby. (The Remixes

הופעות

סיבוב הופעות
 2005: Harajuku Lovers Tour
 2007: The Sweet Escape Tour
 2016: This Is What the Truth Feels Like Tour

מופע קבוע
 2018–2020: Gwen Stefani – Just a Girl

קישורים חיצוניים

הערות שוליים 

זמרות פופ אמריקאיות
זוכות פרס גראמי
זוכי פרס גראמי
זוכי פרס המוזיקה האמריקאית
זוכי פרס המוזיקה הבריטית
זוכי פרס המוזיקה של בילבורד
זוכי פרס המוזיקה העולמי: פריצת השנה
זוכי פרס בחירת הנוער
אמניות אינטרסקופ רקורדס
נו דאוט
שופטי The Voice
שופטות תוכניות מציאות אמריקאיות
שופטי תוכניות מציאות אמריקאים
זמרות-יוצרות אמריקאיות
מפיקות היפ הופ אמריקאיות
זמרי פופ אמריקאים
זמרים בעלי מנעד קולי של 3 אוקטבות
אמני אינטרסקופ רקורדס
זמרים-יוצרים אמריקאים
מפיקי היפ הופ אמריקאים
מדבבות אמריקאיות
מדבבים אמריקאים
מעצבות אופנה אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
זמרות מצו סופרן
מלחינות אמריקאיות במאה ה-20
מלחינים אמריקאים במאה ה-20
מלחינות אמריקאיות במאה ה-21
מלחינים אמריקאים במאה ה-21
אמריקאיות שנולדו ב-1969
אמריקאים שנולדו ב-1969
זוכות פרס בחירת הקהל לזמרת השנה